BUTLLETÍ EMPRESARIAL
Actualitat jurídica i econòmica per a empreses i directius
La seguretat i la confiança dels nostres clients, el més important

En aquest número:

Tots els treballadors autònoms s’hauran d’incorporar al Sistema RED
Els sous dels conseller han d’estar subjectes al control dels socis
Recordatori abril 2018: declaració de l’IVA, renda i patrimoni, retencions i pagaments fraccionats
Ajudes i subvencions per a empreses i pimes
Catalunya. Ajudes i subvencions per empreses i pimes

ARTÍCLES I CONSELLS D’INTERÈS

LABORAL
Tots els treballadors autònoms s’hauran d’incorporar al Sistema RED
Tots els treballadors autònoms que el pròxim 1 d’abril figurin en alta tindran 6 mesos per incorporar-se al Sistema RED.

En el BOE del dia 6 de març s'ha aprovat l'Ordre ESS/214/2018 per la qual es modifica l'Ordre reguladora del  Sistema RED, que estén obligatòriament la seva aplicació, entre d’altres, als treballadors per compte propi integrats en el RETA i en el règim especial dels treballadors del mar, i que la seva entrada en vigor està prevista per l'1 d'abril de 2018.    

En concret la norma estén la utilització obligatòria del Sistema RED per a:

1) Els treballadors per compte propi integrats en el RETA i en el règim especial dels treballadors del mar, a excepció, en aquest últim cas, dels que figurin classificats en els grups 2n i 3r de l'article 10 de la Llei 47/2015, reguladora de la protecció social de les persones treballadores del sector marítim-pesquer, amb independència que tinguin o no treballadors a càrrec seu.

Atenció. Es fixa un termini de 6 mesos perquè els treballadors autònoms que l'1 d'abril de 2018 figurin en alta en el règim corresponent i no estiguin incorporats al Sistema RED procedeixin a fer-ho en qualsevol de les formes previstes a aquest efecte. Aquesta incorporació determinarà, així mateix, la inclusió obligatòria d'aquests treballadors en el sistema de notificació electrònica mitjançant la seva compareixença a la seu electrònica de la Secretaria d'Estat de la Seguretat Social.

2) Les empreses, agrupacions d'empreses i altres subjectes responsables del compliment de l'obligació de cotitzar al règim general de la Seguretat Social, pel que fa al col·lectiu dels representants de comerç i al sistema especial de la indústria resinera.

MERCANTIL
Els sous dels conseller han d’estar subjectes al control dels socis
El Tribunal Suprem, en una sentència recent, s’ha pronunciat sobre la polèmica qüestió de la retribució dels administradors i el seu control per part dels socis, dictaminant que la retribució dels consellers executius ha de figurar en els estatuts de la societat i que s’han de controlar per la junta general.

Com ja deu saber, la qüestió de com s'ha de decidir i formalitzar la retribució dels consellers delegats o executius de les societats no cotitzades ha estat objecte de diverses interpretacions, després de la reforma la Llei de societats de capital efectuada en 2014.  

Doncs bé, en una sentència recent de 26 de febrer de 2018, el Tribunal Suprem ha posat llum sobre quina ha de ser la interpretació dels articles de la Llei de societats de capital referits a la remuneració dels consellers executius en les societats no cotitzades. La sentència es dicta en relació amb una societat de responsabilitat limitada i, a més, diverses de les seves consideracions estan específicament referides a les societats no cotitzades, si bé no exclou de forma clara i indubtable les cotitzades (que, no obstant això, tenen un règim específic a través de la política de retribucions).

La qüestió que resol en aquest cas el Tribunal Suprem és si la remuneració dels consellers per a les funcions executives queda dins de la reserva estatutària contemplada per als administradors per les seves funcions com a tals, així com la forma en què s’ha d'aprovar la remuneració que, si escau, percebin els administradors per a les seves funcions executives.

En aquest sentit, estima que, encara que serà el consell d'administració el que fixi la retribució, havia d’estar subjecta, en qualsevol cas, als límits que els socis haguessin establert en els estatuts i en la pròpia junta de socis.  

Aquesta sentència, que és contrària a l'actual postura de la Direcció General dels Registres i del Notariat (DGRN) i de la doctrina majoritària (que defensava que l'establiment de les retribucions d'administradors i consellers corresponia exclusivament al consell d'administració -sense subjectar-se als límits fixats en els estatuts i en la junta els socis-), assenyala que el concepte de retribució dels administradors “en la seva condició de tals” inclou tant la retribució de les funcions deliberatives com les executives i, per tant, el règim d'aprovació de les retribucions dels consellers que exerceixen funcions executives no es limita al règim de l'article 249 de la Llei de societats de capital, això és, a l'exigència d'un contracte aprovat per una majoria de dos terços pel propi consell, sinó que, a més, s’ha de sotmetre al règim de l'article 217 i en conseqüència:

•	Els estatuts han de contenir el sistema de remuneració de les funcions executives (encara que no es refereix a la seva quantia); i

•	L'import que s'aboni per l'acompliment de funcions executives ha d'estar inclòs dins de l'import màxim anual establert per la junta.

Per tant, i com diu el tribunal, el sistema de remuneració dels administradors està estructurat en tres nivells: estatutari, junta general i òrgan d'administració / consell. Per tant, perquè un conseller delegat/amb funcions executives pugui rebre remuneració és necessari que: i) els estatuts permetin la remuneració del càrrec, ii) la junta general aprovi el màxim de la remuneració i, si escau, la política detallada de remuneracions, i iii) que el consell aprovi la delegació de funcions executives i la seva remuneració, respectant els límits estatutaris i els fixats per la junta general.

AVISOS I ACTUALITAT

Recordatori abril 2018: declaració de l’IVA, renda i patrimoni, retencions i pagaments fraccionats
Recordi que al mes d'abril (el termini acaba el 20 d'abril) haurà de fer la presentació de l'IVA, de les retencions a compte de renda/societats i del pagament fraccionat de societats i renda corresponent al primer trimestre 2018. També li recordem que podrà presentar per internet l'esborrany de renda i de les declaracions de renda 2017 i patrimoni 2017 des del 4 d'abril fins al 2 de juliol (amb resultat a ingressar amb domiciliació en compte fins al 27 de juny).

Li recordem que al mes d'abril ha de fer la presentació de l'IVA, de les retencions a compte de renda i societats, i del pagament fraccionat de societats (exercici en curs) i renda (en aquest cas per a empresaris i professionals en estimació directa i objectiva), sense oblidar-nos que també podrà presentar per internet l'esborrany de renda i de les declaracions de renda 2017 i patrimoni 2017 des del 4 d'abril fins al 2 de juliol (amb resultat a ingressar amb domiciliació en compte fins al 27 de juny).  

IVA, RETENCIONS I PAGAMENTS FRACCIONATS

En concret, el pròxim dia 20 d’abril s'ha de presentar i si escau procedir a l'ingrés del 1r TRIMESTRE 2018 corresponent a l'IVA i al pagament fraccionat de l'IRPF en relació a les activitats empresarials i professionals, així com a l'ingrés de les retencions sobre els lloguers de locals de negoci i sobre les rendes de capital.

En el cas de societats, els recordem també que el pròxim dia 20 d'abril finalitza el termini per presentar el primer pagament fraccionat de 2018 de l'impost sobre societats.

Les Societats que tinguin la condició de gran empresa (volum d'operacions superior a 6.010.121,04 d’euros durant els 12 mesos anteriors a l'inici del període impositiu a compte del qual es realitzen els pagaments fraccionats), han de presentar obligatòriament el model 202, amb independència que no hagin d'efectuar cap ingrés en concepte de pagament fraccionat.

El model 202 s’ha de presentar obligatòriament per via telemàtica (encara que en conseqüència fos "quota zero"), sempre observant el termini màxim de presentació, que finalitza el pròxim 20 d'abril (tret que es domiciliï el pagament, en aquest cas el termini de presentació finalitza el pròxim 15 d'abril).

DECLARACIÓ DE RENDA I PATRIMONI. EXERCICI 2017

També li recordem que al BOE del dia 8 de març s'ha publicat l'Ordre HFP/231/2018 que aprova els models de declaració de l'IRPF i de l'impost sobre el patrimoni, exercici 2017, coincidint amb l'arrencada de la campanya de presentació de les declaracions de renda i patrimoni 2017. 

IRPF i patrimoni

Atenció. Recordi que ha desaparegut el Programa PADRE que és substituït pel Sistema Renda WEB, que es generalitza per a tots els contribuents, sigui quina sigui la naturalesa de les seves rendes.

En aquest exercici 2017 haurem de tenir en compte, entre d’altres, les següents novetats:  

•	La transmissió de drets de subscripció procedents dels valors cotitzats tindrà la qualificació fiscal de guany patrimonial en l'IRPF pel transmitent en el període impositiu en què es realitzi la transmissió
•	Límits per a l'aplicació del mètode d'estimació objectiva (“mòduls”).  
•	Límit de compensació entre pèrdues patrimonials i rendiments del capital mobiliari de la base de l'estalvi (en  cas de pèrdues o rendiments negatius es poden compensar amb el saldo positiu de rendiments o guanys, amb el límit del 20%. Aquest límit es tornarà a incrementar en 2018, i quedarà fixat en el 25% a partir d'aquest moment).  
•	Despeses d'estudi per a la capacitació o reciclatge del personal que no constitueixen retribució en espècie: amb efectes retroactius des de l’01-01-2017, es determina que no tindrà la consideració de renda del treball en espècie la formació rebuda pels treballadors quan sigui un tercer el qui financi la realització dels estudis, sempre que l'ocupador n’autoritzi la participació.
•	Mínim familiar per descendents: amb efectes retroactius des de l’01-01-2017, s'estén el mínim familiar per descendents als qui tinguin atribuïda per resolució judicial la guàrdia i custòdia.
•	Novetats en l’impost sobre societats aplicables als empresaris i professionals en estimació directa.  
•	Tractament en l'IRPF de la devolució de les clàusules terra.  
•	Es prorroga el restabliment de l'impost sobre el patrimoni també a 2017. No obstant això caldrà tenir en compte la potestat normativa de les comunitats autònomes, que tenen les seves pròpies bonificacions i escales de gravamen.

Per aquest motiu, els preguem que, com més aviat millor, ens facilitin tota la documentació així com aquelles dades que els sol·licitem per poder realitzar la confecció  i presentació d'aquestes declaracions.  

Ajudes i subvencions per a empreses i pimes
Per a les empreses i pimes relacionem a continuació una llista d'ajudes, subvencions i finançament en l'àmbit estatal que poden resultar d'interès per a l'impuls de noves idees i la promoció de nous projectes empresarials.

1. Ajuts de minimis per al foment del genotipatge de vedelles per a la producció de llet en control oficial de rendiment lleter
Butlletí Oficial de l'Estat
Núm. de butlletí: 50
Data de publicació: 26/02/2018
Termini: sense determinar
Organisme oficial: Ministeri d’Agricultura i Pesca, Alimentació i Medi Ambient
Vegeu el document:
http://www.boe.es/boe/dias/2018/02/26/pdfs/BOE-A-2018-2673.pdf

2. Ajuts destinats a les inversions per a la millora de la producció o comercialització de productes vitivinícoles per als anys 2019 a 2023
Butlletí Oficial de l'Estat
Núm. de butlletí: 50
Data de publicació: 26/02/2018
Termini: 16/04/2018
Organisme oficial: Ministeri d’Agricultura i Pesca, Alimentació i Medi Ambient
Vegeu el document:
http://www.boe.es/boe/dias/2018/02/26/pdfs/BOE-A-2018-2674.pdf

3. Ajuts directes a l’agricultura i la ramaderia i altres règims d’ajut per la campanya 2018.
Butlletí Oficial de l'Estat
Núm. de butlletí: 50
Data de publicació: 26/02/2018
Termini: sense determinar
Organisme oficial: Ministeri d’Agricultura i Pesca, Alimentació i Medi Ambient
Vegeu el document:
http://www.boe.es/boe/dias/2018/02/26/pdfs/BOE-A-2018-2675.pdf

4. Subvencions a associacions empresarials de Catalunya per a la realització d’estudis en matèria de petjada de carboni de productes o serveis.
Butlletí Oficial de l'Estat
Núm. de butlletí: 50
Data de publicació: 26/02/2018
Termini: sense determinar
Organisme oficial: Ministeri d’Agricultura i Pesca, Alimentació i Medi Ambient
Vegeu el document:
http://www.boe.es/boe/dias/2018/02/26/pdfs/BOE-A-2018-2680.pdf

5. Ajuts pel tractament de la vegetació en urbanitzacions i nuclis de població afectats per la Llei 5/2003, de 22 de abril.
Butlletí Oficial de l'Estat
Núm. de butlletí: 52
Data de publicació: 28/02/2018
Termini: sense determinar
Organisme oficial: Ministeri d’Agricultura i Pesca, Alimentació i Medi Ambient
Vegeu el document:
http://www.boe.es/boe/dias/2018/02/28/pdfs/BOE-A-2018-2826.pdf

6. Pagament específic al cultiu del cotó per la campanya 2018/2019.
Butlletí Oficial de l'Estat
Núm. de butlletí: 40
Data de publicació: 14/02/2018
Termini: sense determinar 
Organisme oficial: Ministeri d’Agricultura i Pesca, Alimentació i Medi Ambient
Vegeu el document:
http://www.boe.es/boe/dias/2018/02/14/pdfs/BOE-A-2018-2020.pdf

7. Ajuts, en règim de concurrència competitiva, per a la realització de projectes del Programa Emplea Verde, cofinançat pel Fons Social Europeu en 2018.
Butlletí Oficial de l'Estat
Núm. de butlletí: 33
Data de publicació: 6/02/2018
Termini: 30/04/2018
Organisme oficial: Ministeri d’Agricultura i Pesca, Alimentació i Medi Ambient
Vegeu el document:
http://www.boe.es/boe/dias/2018/02/06/pdfs/BOE-B-2018-7181.pdf  

Catalunya. Ajudes i subvencions per empreses i pimes
Per a les empreses i pimes a continuació relacionem una llista d'ajudes, subvencions i finançament a Catalunya que poden resultar d'interès per a l'impuls de noves idees i la promoció de nous projectes empresarials.

1. Ajuts de minimis per al foment del genotipatge de vedelles per a la producció de llet en control oficial de rendiment lleter
Diari Oficial de la Generalitat de Catalunya
Núm. de butlletí: 7566
Data de publicació: 26/02/2018
Termini: sense determinar
Organisme oficial: Ministeri d’Agricultura i Pesca, Alimentació i Medi Ambient
Vegeu el document:
http://portaldogc.gencat.cat/utilsEADOP/PDF/7566/1661472.pdf

2. Ajuts directes a l'agricultura i la ramaderia i altres règims d'ajut per a la campanya 2018
Diari Oficial de la Generalitat de Catalunya
Núm. de butlletí: 7566
Data de publicació: 26/02/2018
Termini: sense determinar
Organisme oficial: Ministeri d’Agricultura i Pesca, Alimentació i Medi Ambient
Vegeu el document:
http://portaldogc.gencat.cat/utilsEADOP/PDF/7566/1661336.pdf

3. Subvencions, en règim de concurrència competitiva, per a l'organització de fires i salons del llibre en català o en occità a Catalunya
Diari Oficial de la Generalitat de Catalunya
Núm. de butlletí: 7563
Data de publicació: 21/02/2018
Termini: 26/04/2018
Organisme oficial: Institut Català de les Empreses Culturals
Vegeu el document:
http://portaldogc.gencat.cat/utilsEADOP/PDF/7563/1660727.pdf

4. Subvencions, en règim de concurrència competitiva, a les empreses editorials de música
Diari Oficial de la Generalitat de Catalunya
Núm. de butlletí: 7563
Data de publicació: 21/02/2018
Termini: 15/03/2018
Organisme oficial: Institut Català de les Empreses Culturals
Vegeu el document:
http://portaldogc.gencat.cat/utilsEADOP/PDF/7563/1660653.pdf

5. Ajuts destinats a les inversions per a la millora de la producció o comercialització de productes vitivinícoles per als anys 2019 a 2023
Diari Oficial de la Generalitat de Catalunya
Núm. de butlletí: 7566
Data de publicació: 26/02/2018
Termini: 16/04/2018
Organisme oficial: Ministeri d’Agricultura i Pesca, Alimentació i Medi Ambient
Vegeu el document:
http://portaldogc.gencat.cat/utilsEADOP/PDF/7566/1661514.pdf

6. Ajuts de la mesura de promoció de productes vinícoles en els mercats de tercers països, corresponent a la campanya 2018-2019
Diari Oficial de la Generalitat de Catalunya
Núm. de butlletí: 7557
Data de publicació: 13/02/2018
Termini: 28/12/2018
Organisme oficial: Ministeri d’Agricultura i Pesca, Alimentació i Medi Ambient
Vegeu el document:
http://portaldogc.gencat.cat/utilsEADOP/PDF/7557/1659120.pdf  

Es poden posar en contacte amb aquest despatx professional per qualsevol dubte o aclariment que puguin tenir respecte als continguts d'aquesta newsletter.

Com sempre estarem a la seva disposició per ampliar la informació que necessiti i realitzar els tràmits preceptius que sol·licitin.

Aquest Despatx no acceptarà cap tipus de responsabilitats per la informació continguda en aquesta newsletter.